Peale uue iPhone oli Apple arendajatefoorumil üks tähtsamaid uudiseid, et .Mac teenus asendatakse MobileMe nimelise lahendusega. MobileMe on teenus, mis sünkroniseerib e-posti, kontaktid, kalendri, pildid ja soovitud failid nii iPhone ja Maci kui ka Windowsiga lauaarvutite vahel.    MobileMe teenuse kasutamine maksab aastas 99 dollarit. Kui aga tahetakse osa saada enamusest MobileMe funktsionaalsusest ilma selle eest maksmata, siis tuleb iPhone  rakendustepoest alla laadida Funambol programm, kirjutab TechCrunch.com.    Funambol pakub avatud lähtekoodiga mobiilsete seadmetele mõeldud sünkroniseerimistarkvara e-posti, kontaktide ja kalendrite tarbeks. Tarkvara toimib Exchange, Domino, POPi või IMAP e-posti serveritega ja käesoleval hetkel tagatud toetus sadadele erinevatele mobiiltelefonimarkidele. Samuti töötab Funambol praeguste (lahtimurtud) iPhone mudelitega.    Funamboli rakendust lahtimuugitud iPhonede tarbeks on käesolevaks  hetkeks alla laetud üle 100 000 korra. Samuti haldab firma beeta-leheküljel my.Funambol.com enda sünkroniseerimisservereid, mis toetavad Outlooki, Gmaili ja Yahoo Maili.    Kui uus iPhone 11. Juulil turule jõuab, on meil valmis oma sünkroniseerimistoode. See on tasuta, avatud lähtekoodiga konkurent Mobileme teenusele, sõnas Funamboli juht Fabrizio Capobianco.    Delfi.ee    NB! Funambol ei sünkroniseeri (esialgu veel) faile ja pilte, samuti ei sisaldu selles MobileMega kaasnevat 20 GB võrguruumi.